Есперанца Спалдинг създава новия си албум във фейсбук пред очите на своите почитатели | E-novinar.com
Радев се включи в празненствата за Ханука
Есперанца Спалдинг създава новия си албум във фейсбук пред очите на своите почитатели
31 Jul 2017 12:26 JazzFM BG
Талантливата американска басистка и певица Есперанца Спалдинг реши да създаде новия си албум Exposure („показване“, „на показ“) пред очите на своите почитатели. Всяка секунда от работата по него ще бъде предавана на живо в интернет и ще стане достояние на хиляди хора по света. Тридневното излъчване във фейсбук ще започне на 12 септември, като зрителите ще имат възможност да се докоснат до творческия процес и да видят как се ражда един музикален проект. Камерите ще предават всичко – дори моментите, в които Есперанца се храни, и паузите, в които решава да си полегне. Монтираните монитори в студиото ще дадат възможност на Спалдинг да чете коментарите на зрителите, които по този начин ще се превърнат и в участници в работния процес. Това ще бъде първият албум, записан изцяло на живо във фейсбук пред публика, а излъчването ще трае точно 77 часа.
Звукозаписната компания Concord ще издаде Exposure на компактдиск и плоча. Сред дисковете ще има лимитирана серия от 7777 бройки, които ще съдържат парче от хартията, на която Есперанца е писала текста и музиката.
Част от идеята за албума Exposure е базирана на схващането, че всичко, което виждаме, научаваме, чуваме, четем или мислим е трайно запечатано в ума. С работата по проекта Есперанца ще се опита да отвори тези тайни кътчета от ума си, за да позволи на текстовете и музиката да се родят спонтанно от нейното въображение и опит. „Предполагам, че творческият процес на живо пред публика ще добави вълнение и допълнителна доза вдъхновение. Знаейки, че някой гледа и слуша това, което правиш, те предизвиква да не се провалиш, създава необходимост да продължиш, защото излъчването на живо придава друга дълбочина на креативността ти, която не можа да бъде достигната, ако знаеш, че може да пробваш и утре.“ – казва Есперанца Спалдинг. Създаването на новия й албум Exposure може да гледате от 12 септември тук.
Ключови думи : новия, албум, живо, процес, във фейсбук, есперанца спалдинг, exposure
14 декември 2017 16:15:15 offnews.bg
13 декември 2017 16:07:49 JazzFM BG
Барабанистът Марк Джулиана в света на акустичната музика с Jersey - втория...
13 декември 2017 15:58:08 JazzFM BG
13 декември 2017 11:42:37 dnevnik.bg
Музика, която създаде спомени и сътвори вълшебства – Барбра Страйсенд...
12 декември 2017 17:54:37 JazzFM BG
Дъщерята на Еминем – от малко момиченце до секси изкусителка
11 декември 2017 15:32:18 debati.bg
11 декември 2017 14:25:48 big5.bg